CELEX: 62017CN0068
Language: da
Date: 2017-02-09 00:00:00
Title: Sag C-68/17: Anmodning om præjudiciel afgørelse indgivet af Bundesarbeitsgericht (Tyskland) den 9. februar 2017 — IR mod JQ

8.5.2017   
            
            
               DA
            
            
               Den Europæiske Unions Tidende
            
            
               C 144/26
            
         Anmodning om præjudiciel afgørelse indgivet af Bundesarbeitsgericht (Tyskland) den 9. februar 2017 — IR mod JQ
   (Sag C-68/17)
   (2017/C 144/34)
   Processprog: tysk
   
      Den forelæggende ret
   
   Bundesarbeitsgericht
   
      Parter i hovedsagen
   
   
      Sagsøger: IR
   
      Sagsøgt: JQ
   
      Præjudicielle spørgsmål
   
   
               1)
            
            
               Skal artikel 4, stk. 2, andet led, i Rådets direktiv 2000/78/EF (1) af 27. november 2000 om generelle rammebestemmelser om ligebehandling med hensyn til beskæftigelse og erhverv (herefter »direktiv 2000/78/EF«) fortolkes således, at kirken for en organisation som den, sagsøgte i den foreliggende sag udgør, på bindende vis kan bestemme, at der for så vidt angår krav om en redelig indstilling og loyal opførsel, som stilles til arbejdstagere i en ledende stilling, skelnes mellem arbejdstagere, der er medlemmer af kirken, og arbejdstagere, der er medlem i en anden kirke eller ikke er medlem i nogen kirke?
            
         
               2)
            
            
               Såfremt det første spørgsmål besvares benægtende:
               
                           a)
                        
                        
                           Består der i den foreliggende retstvist en pligt til at undlade at anvende en bestemmelse i national ret, her AGG’s § 9, stk. 2, hvorefter en sådan ulige behandling på grund af arbejdstagerens konfession er begrundet i henhold til kirkens selvforståelse?
                        
                     
                           b)
                        
                        
                           Hvilke betingelser stilles der i henhold til artikel 4, stk. 2, andet led, i direktiv 2000/78/EF til krav til arbejdstagere i en kirke eller en anden organisation, der er nævnt i denne bestemmelse, om, at disse har en redelig indstilling til og er loyale over for organisationens etik?
                        
                     
         
      (1)  Rådets direktiv 2000/78/EF af 27.11.2000 om generelle rammebestemmelser om ligebehandling med hensyn til beskæftigelse og erhverv (EFT L 303, s. 16).